18/12/2012 | Administración LocalMunicipal
Pontedeume
Aprobación definitiva da modificación de ordenanzas fiscais para o ano 2013

ANUNCIO APROBACIÓN DEFINITIVA DA MODIFICACIÓN DE ORDENANZAS FISCAIS PARA O ANO 2013 O Pleno do Concello, en sesión ordinaria celebrada o 25 de outubro de 2012, acordou aprobar con carácter provisional a modificación das seguintes ordenanzas fiscais: – Ordenanza fiscal n.º 14, reguladora do imposto sobre o incremento de valor dos terreos de natureza urbana. – Ordenanza fiscal n.º 3, reguladora da taxa por ocupación de subsolo, solo e voo da vía pública. Durante o período de exposición ao público non se formularon reclamacións, elevándose a definitivos os acordos provisionais relativos ás ordenanzas fiscais citadas, adoptados en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. En aplicación do que se establece no artigo 17.4 do dito Real decreto lexislativo 2/2004, publícase o texto da modificación das devanditas ordenanzas aos efectos da súa entrada en vigor. De conformidade co que se dispón no artigo 19.1 do devandito Real decreto lexislativo 2/2004, contra os ditos acordos poderase interpoñer recurso contencioso-administrativo. ORDENANZA FISCAL N.º 14, REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA Artigo 2.º. 1.–Están exentos deste imposto os aumentos de valor que se produzan como consecuencia de: A) A constitución e transmisión de calquera dereito de servidume. B) As transmisións de bens que se encontren dentro do perímetro delimitado como conxunto histórico-artístico, ou teñan sido declarados individualmente de interese cultural, segundo o estabelecido na Lei 16/1985 de 25 de xuño do patrimonio histórico español, cando os seus propietarios ou titulares de dereitos reais acrediten que realizaron ao seu cargo obras de conservación, mellora ou rehabilitación en ditos inmobles, por un importe superior a 90.000,00 euros durante os últimos tres anos anteriores á data da transmisión. Considerarase obra de conservación, mellora ou rehabilitación, cando para executar a mesma se tivera solicitado e obtido licenza urbaística maior. Para estes efectos, as obras de conservación, mellora ou rehabilitación de inmobles deberán cumprir os seguintes requisitos: Que a solicitude de exención se presente dentro do prazo de declaración ou autoliquidación e se acompañe proba documental acreditativa do cumprimento das condicións sinaladas, comprensiva de: * Licenza municipal de obras. * Certificado final de obras. * Acreditación do pagamento da taxa urbanística polo outorgamento da licenza. * Acreditación do pagamento do imposto sobre construccións, instalacións e obras. O suxeito pasivo deberá estar ao corrente das súas obrigas tributarias co concello respecto dos tributos que gravan o inmoble en cuestión e presentará declaración respecto de ter realizado ao seu cargo as obras. As transmisións a título lucrativo por herdanza, quedarán por tanto excluídas, agás que o herdeiro xustifique que as obras se fixeran ao seu cargo.2.–Tamén estarán exentos deste imposto os incrementos de valor cando a obriga de satisfacelo recaia sobre as persoas ou entidades indicadas no artigo 105.2 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. DISPOSICIÓN FINAL A presente ordenanza fiscal, unha vez aprobada polo Pleno do Concello de Pontedeume en sesión ordinaria do 25 de outubro de 2012, entrará en vigor o mesmo día da súa publicación no Boletín Oficial da Provincia e comezará a aplicarse o día 1 de xaneiro de 2013, continuando a súa vixencia ata que se acorde a súa modificación ou derrogación expresa. ORDENANZA FISCAL N.º 3, REGULADORA DA TAXA POR OCUPACIÓN DE SUBSOLO, SOLO E VOO DA VÍA PÚBLICA Suprímese o apartado 2.º do artigo 5.º. Cota tributaria, polo que o artigo 5.º queda redactado nos seguintes termos: Artigo 5. Cota tributaria. A cota tributaria consistirá na cantidade resultante de aplicar as seguintes tarifas: DISPOSICIÓN FINAL. A presente ordenanza fiscal, unha vez aprobada polo Pleno do Concello de Pontedeume en sesión ordinaria do 25 de outubro de 2012, entrará en vigor o mesmo día da súa publicación no Boletín Oficial da Provincia e comezará a aplicarse o día 1 de xaneiro de 2013, continuando a súa vixencia ata que se acorde a súa modificación ou derrogación expresa. Pontedeume, 10 de decembro de 2012. O alcalde Gabriel Torrente Piñeiro